RESOLUCIÓN do 13 de abril de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2004 e revisión do artigo 21 (complemento de antigüidade) do convenio colectivo da empresa Fábrica de Botones Hisla, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/05/2005

Vista a acta da revisión salarial para o ano 2004 e revisión do artigo 21 (complemento de antigüidade), do convenio colectivo da empresa Fábrica de Botones Hisla, S.L., con nº de código 3602582, que tivo entrada no rexistro único do edificio administrativo da Xunta de Galicia en Vigo o día 29-3-2005, subscrita en representación da parte económica por unha representación da empresa, e da parte social, polo delegado de persoal, en data 29-12-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta
delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 13 de abril de 2005.
Joaquín Macías Sánchez
Delegado provincial de Pontevedra
Acta de negociación do convenio colectivo de Fábrica de Botonos Hisla, S.L. do día 29 de novembro de 2004.
En Vigo, sendo as doce trinta horas do día 29 de novembro de 2004, reúnense na empresa Fábrica de Botones Hisla, S.L., os representantes da comisión negociadora do convenio formada polo delegado de persoal Adolfo González Carneiro e por parte da empresa María Albertina Moreira de Oliveira Alvés.
Ambas as partes recoñécense como membros da comisión negociadora e por tanto lexitimadas con poder e representantividade suficiente para a adopción dos acordos que figuran na orde do día e que aquí se adopten.
Orde do día:
Punto nº 1. Revisión salarial do convenio colectivo.
Punto nº 2. Revisión do artigo 21 do convenio (complemento de antigüidade).
Punto nº 3. Vixencia convenio colectivo (1-1-2004 ata o 31-12-2005).
Aberta a sesión, as partes
ACORDAN:
1. Asinar a táboa salarial para o ano 2004.
Sendo de conformidade das partes a táboa salarial anexa, procédese á súa sinatura por parte de todos os asistentes.
Para o ano 2005, esta táboa incrementarase nun 5 por cento, con efectos desde o 1 de xaneiro de 2005.
2. Supresión do artigo 21 deste convenio colectivo referente ao complemento de antigüidade polo que a partir do 1 de xaneiro de 2005 os traballadores non xerarán aumentos periódicos por este concepto.
Como consecuencia da dita eliminación, teranse en conta os seguintes compromisos:
a) Os traballadores manterán e consolidarán os importes correspondentes aos quinquenios que tivesen devengados polo complemento persoal de antigüidade o 31-12-2004, incrementándose tal concepto na parte proporcional que lle corresponda pola antigüidade xerada desde o cumprimento do último quinquenio ata o 21-12-2004.
b) Os importes obtidos, ao abeiro do previsto na letra anterior, non serán compensables nin absorvibles e incrementaranse na mesma porcentaxe que se estableza para os salarios, manténdose un complemento ad personam.
c) A empresa comprométese durante os anos 2005, 2006 e 2007 a incrementar o 1 por cento a táboa salarial como contrapartida complemtaria ao incremento salarial que se pacte para os ditos anos.
3. Esta acta e os documentos que a acompañan, formando parte dela, presentaranse ante a delegación provincial da Consellería de Xustiza, Interior e Relacións Laborais.
E non habendo máis asuntos que tratar, levántase a sesión ás 13.00 horas na cidade e data que figuran no encabezamento.
Táboa de retribucións salariais ano 2004
Categorías
Salario
Persoal directivo
Encargado xeral/xefe
915,49
Xefe de persoal
764,59
Encargado sección/sector
764,59
Persoal administrativo
Oficial de 1ª
725,91
Oficial de 2ª
645,15
Oficial de 3ª
568,14
Auxiliar
497,97
Persoal comercial
Viaxante
764,59
Oficial de vendas
680,18
Persoal obreiro
Oficial de 1ª
706,55
Oficial de 2ª
579,82
Oficial de 3ª
553,64
Serrador e marcador
553,64
Torneiro e prensista
527,87
Cortador de discos manuais
515,09
Seleccionador p. acabados
515,09
Categorías
Salario
Cortador de discos automáticos
506,09
Perforador manual
506,09
Encartador e encaixador
506,09
Manipulador p. en curso
506,09
Axudante maior de 18
506,09
Axudante menor de 18
456,30
Alimentador de máquinas
506,09
Aprendiz
456,30
Limpador
506,09
Condutor
595,26